《十台怀古 其十 凌歊台》
元代·吴师道

大明天子游南国，红粉三千台百尺。歌钟激浪楚日白，帘栊凝树湘云碧。

凌歊高宴金舆来，侍臣狎笑朱颜开。台城宫扉锁花柳，寄奴土障生尘埃。

昏昏醉梦春风几，不顾江东数千里。酒罢歌阑帝业销，青山空映当涂水。

作者简介：吴师道(1283—1344)，字正传，婺州兰溪县城隆礼坊人。生于元世祖至元二十年，卒年惠宗至正四年，年六十二岁。聪敏善记诵，诗文清丽。19岁诵宋儒真德秀遗书，乃致力理学研究，竭力排斥其他学说。元至治元年(1321)登进士第。授高邮县丞，主持兴筑漕渠以通运。因为官清正，被荐任国子助教，延祐间，为国子博士，六馆诸生皆以为得师。后再迁奉议大夫。以礼部郎中致仕，终于家。生平以道学自任，晚年益精于学，剖析精严。